สมัยตอนที่ร้านเปิดใหม่ๆ ชอบมาก ถึงร้านจะอยู่ไกลออกไปหน่อย แต่ผักสด ได้เยอะ ราคาถูก แถมอร่อย พอได้กลับมาเชียงใหม่เลยขอไปแวะเยี่ยมอีกครั้งค่ะ
      ร้านอยู่ตรงวงแหวนรอบนอกค่ะ ตรงมาจาก รพ. เทพปัญญาขับผ่านกาดมีโชค ตรงต่อไปอีก เจออีกไฟแดงแล้วเลี้ยวขวา ตรงมาอีกเกือบ1 กิโลเมตร ร้านจะอยู่ทางซ้ายค่ะ สังเกตว่าจะมีคนเยอะมากกก เครื่องบินอยู่หน้าร้าน
       ได้นั่งรอคิวซักพักค่ะ ถึงจะได้นั่งโต๊ะ มีทั้งโซนindoor outdoor พนักงานสุภาพบริการดีเหมือนเดิมค่ะ แต่ก็งงๆ จดorder ได้มาไม่ตามสั่งซักอย่าง

- คาแฟทีรามิสุ หวานน้อยทเข้มข้น อร่อยค่ะ 4/5

- เสต็กหมูซี่โครงสะพานโค้ง(เราสั่งไซส์เล็ก) มาจานใหญ่เช่นเดิม หมูนุ่ม แต่วันนี้ออกเค็มไปนิดนะคะ ไม่ไดักินแล้วรู้สึกอร่อยประทับใจเหมือนปีที่แล้ว 3/5

- เสต็กทูน่า อันนี้เซ็งเล็กๆ บอกความสุกว่าเอาดิบ สั่งมาได้very well done สุกแข็งเป๊กยังกะทูน่ากระป๋อง ต้องขอเปลี่ยนจานใหม่ แถมทำมาใหม่ก็ไม่อร่อยอีก มันบดที่เคียงมาก็เหมือนของสำเร็จรูป น้ำซอสเฉยๆ ผักสดอย่างเดียว 2/5

- สลัด 2/5 ผักสดดีค่ะ แต่อันนี้เซ็งพนักงานมาก คือที่นี่จะมีกระดาษให้ติ๊กๆ ว่าจัเอาผักอะไร เพิ่มอะไร เนื้ออะไร dressingอะไร เราสั่งร็อคเก็ตกับผักอื่นๆ กลับไม่มีร็อคเก็ตโผล่มา สั่งfeta cheese ได้cheddar cheese พอเรียกพนักงานมาถาม ได้คำตอบว่าของหมด เลยใส่อย่างอื่นมาให้แทน....อ้าว... ไม่ต้องแจ้งลูกค้าก่อนเหรอคะ เพราะทุกอย่างที่ใส่มาเนี่ยลูกค้าเสียเงินเพิ่มนะ 

มื้อนี้ 1020บาทค่ะ (เสต็กทูน่า315, เต็คริบอาย 195, ม็อคค่า 1แก้ว, คาปูอีก2แก้ว, smoothies อีก1แก้ว,สลัด) สั่งน้ำเปล่าด้วย แต่ไม่ได้ เลยแคนเซิล

ราคาดี แต่ผิดหวังค่ะ ตอนเปิดแรกๆใส่ใจกว่านี้ อาหารตั้งใจกว่านี้ เข้าใจว่าคนเยอะเลยอาจมีสับสนบ้าง แต่ไม่อยากให้คิดแทนลูกค้าค่ะ เพราะที่คุณใส่มา เค้าไม่กิน และต้องเสียตังเพิ่ม ขอเปลี่ยนก็ทำหน้าเอือมใส่อีก ไม่ไหวนะคะ